Bal med de Fries & D.Beck.
2024-01-26 19:30 - 23:00 (Europe/Helsinki) | Ellemarkskolen, Gymnasievej 10, Køge, 4600
Tove de Fries (violin) og Malene D. Beck (klaver) er begge opvokset med folkemusikken som en del af deres dagligdag.
“de Fries & D. Beck” spiller hovedsageligt traditionel dansemusik, som det har været brugt til forsamlingshusballer o.lign. fra ca. 1900 og fremefter. Repertoiret er fremkommet dels ved levende overlevering gennem de spillemænd, de har mødt og spillet med samt melodier, de har fra forskellige nodebøger.
Og, som de selv siger: “Der er jo stadig meloder, der skal spilles.”
Arrangementet er støttet af Køge Kommune og Statens Kunstråd.

Folkemusik jam i Flensborg
2024-01-27 18:00 - 23:30, 2024-02-24 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Nytårskur-koncert med The Crazy Kingdom New Year Band
2024-01-27 19:00 | Broagerhus, Allégade 4,, Broager, 6310
Nytårskur-koncert markeres med musik og fest. Bandet spiller sange der kan synges og danses med på i forskellige genrer(Folk/Jazz/Pop/Blues/Country/Softrock/Swing). Billetter er nu til salg via Broagerhus.

Fru Skagerrak på Flyfabrikken
2024-01-27 19:00 - 22:00 | Flyfabrikken, Dåsbjergvej 75a, Fly, 7800
“Courage, daring, and acres of unbridled Scandinavian musical fun. Really, what’s not to enjoy?” – fROOTS
Fru Skagerraks musik tar dig med på en resa genom Skandinavien; från lågland till bergen, från långsamma melodier till brusande polskor, i dur och i moll, och allt däremellan. Fru Skagerrak består av tre musikere – en fra hvert av de skandinaviske landene: Maja Kjær Jacobsen fra Danmark, Elise Wessel Hildrum fra Norge og Anna Lindblad fra Sverige.
Fru Skagerrak spiller gammel og nyskrevet folkemusik fra Danmark, Sverige og Norge, og sange på alle tre sprog. Med deres kombination af rå-swingende, nærværende musik og en masse gode historier har trioen vundet hjerter hos publikum i mange lande, hvor de har spillet på alt fra de helt store scener – Australiens største festival Woodford Folk Festival med 150.000 besøgende – og til de mindste stuekoncerter – 15 siddende gæster i Edinburgh i Skotland – og alt hvad man kan forestille sig derimellem. De mange intensive turneer i 2018 og 2019 i Australien, Europa, Canada og USA har sat deres præg, så musikken nu fremstår knivskarp i både udtryk og intensitet.
Anna Lindblad (SE)
fiol, sång
(LYY, Anna Lindblad Trio, Folk All-in Band)
Elise Wessel Hildrum (NO)
fiol, sång, flöjt
(Gudbrandsdølenes Spelemannslag)
Maja Kjær Jacobsen (DK)
fiol, sang
(Maskineri, Maja Kjær si Orkester)

Folk Lovers spiller på Endrup Møllekro
2024-01-27 20:00 - 22:30, 2024-03-01 20:00 - 22:30 | Endrup Møllekro, Bygaden 74, Endrup, Bramming, 6740
Endrup Møllekro (https://www.facebook.com/profile.php?id=100065562666376) åbner køkkenet til lækker mad og skotsk/irsk/dansk folkemusik.
Kroen ligger på kanten af Endrup Naturpark (http://endrup-naturpark.dk), så tag en vandretur og afslut med god mad og god musik.
Opskriften på en perfekt dag!!
Musikken starter kl 20.
Billetter på 2029 7755
Folk Lovers er en folkduo bestående af Hanne og Niels-Jørgen Hvidberg.
Hanne spiller fløjter, cajon, bodhran og synger og Niels-Jørgen spiller guitar, banjo, mandolin, irsk bouzouki, bodhran og synger.
Repertoiret er hentet fra den skotske og irske folkmusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange. Der er mulighed for at synge med på en del af de kendte og dejlige omkvæd.
Kort sagt: Folk Lovers er garant for en god oplevelse og en god stemning.
Læs mere på https://folklovers.dk

Zenobia
2024-01-28 15:00 - 16:45 | Hagge´s Musik Pub, Vestergade 80, Tønder, 6270
Koncert med danske viser og sange samt Zenobias egne numre.
Der spilles 2 sæt á 45 min.

Nordisk dans Odense
2024-01-30 19:30 - 22:00, 2024-02-27 19:30 - 22:00 | Studenterhus odense, Amfipladsen 6, Odense, 5000
Nordisk dans i Odense afholder danseaften, hvor vi glæder os til at byde velkommen til en aften med live musik, danseundervisning og selvfølgelig smil og fede dansetrin fra jer. Aftenen er GRATIS og ALLE er velkommen uanset niveau og alder 😀
Vi starter i det små med gode fifs og vejledning til traditionelle folkedanse, hvor vi håber, at du vil tage dine venner og studiekammerater med til Studenterhuset i Odense, som vi samarbejder med. De står for kolde drikke i baren, så der er ingen grund til at blive hjemme på en kedelig tirsdag 😀
PROGRAM
Klokken 19.30: Workshop
Klokken 20.30: Pause, hvor der kan købes forfriskninger
Klokken 20.45: Musikerne spiller op til bal, hvor du har mulighed for at prøve de ting af, du har lært på workshoppen. Hvis du ikke har mod på at danse, så bliv endelig hængende – musikken og stemningen er også en lytter værd. 🎶
Hvis du er nysgerrig kan du læse mere om Nordisk Dans på:
www.nordiskdans.dk
Og du kan følge os på vores facebookside, hvor vi lægger begivenheder ud fra gang til gang. Er du nysgerrig på temaet, så kan det være vi har skrevet det i begivenheden 😀
Vi håber, at vi ses!
De bedste hilsner
Nordisk Dans Odense!

Fynbo bal
2024-01-31 19:00 - 21:45, 2024-02-14 19:00 - 21:45, 2024-02-28 19:00 - 21:45 | Kulturmaskinen Odense, Farvergården 7, Odense, 5000
Folkemusiklauget Fynboerne spiller op til dans. Allerede fra kl. 18.30 er det muligt at lære nogle trin og enkle danse, så du kan være med når ballet starter kl. 19.00. Alle er velkomne. Øl, vand, kaffe og kage købes i baren. Gratis adgang.

Folk & Fæstival 2024
2024-02-01 - 2024-02-03 | Tobakken, Gasværksgade 2, Esbjerg, 6700
FOLK & FÆSTIVAL kommer tilbage i 2024 – som vanligt første weekend i februar. Vi håber, vi ses!!

Oysterband
2024-02-02 20:00 - 23:30 | Halkær Kro og Kulturhus, Halkærvej 59, Nibe, 9240
Kom med når Oysterband spiller på Halkær Kro Mad & Kulturhus.
Dette forrygende folk rock band fylder snart 40 år, men er “still going strong”.
Oysterband vender nu tilbage til Halkær kro, et gensyn mange har glædet sig til. De har udgivet 22 studiealbums og 5 livealbums – og spillet hundredvis af koncerter.
Oysterband var en af pionererne i skabelsen af den moderne folk rock og fremstår i dag som et helstøbt og erfarent band der leverer varen hver gang.
Aftenen består af middag med efterfølgende koncert.

Dallahan i Haslev Folk Club
2024-02-03 20:00 - 22:00 | Haslev Bibliotek, Mødesalen, Jernbanegade 62, Haslev, 4690
Dallahan er et produkt af den irske og skotske folkemusikscene, og de 4 bandmedlemmer præsenterer traditionelle såvel som nutidige sange og melodier med stor virtuositet. De blander stilarterne, så musikken også har swingende undertoner fra Amerika og Balkan.
Alt i alt en meget forfriskende og inspirerende musikalsk gryderet.
Guitaristen Jack Badcock er en fremragende sanger. Ud over ham har vi Ciaran Ryan på banjo, mandolin og violin, Andrew Waite på harmonika og Benedict Morris på violin. Altså en meget traditionel line-up, hvor de super virtuose musikere krydrer den traditionelle musik med alskens spændende krydderier.
When the Day is on the Turn var deres debut-album i 2014, og siden har de turneret i hele verden og optrådt på mange betydende festivaler inkl. Tønder. Haslev Folk Club har senest haft besøg af dem i 2019.
Dallahan har ofte været nomineret til fine priser i folkemusikverdenen, og deres udgivelser har fået stor kritikerros.
Haslev Folk Club er støttet af Statens Kunstråd og Faxe Kommune

Folk Lovers @ Forsøgsgårdens Musikvenner
2024-02-04 14:00 - 16:00 | Spangsbjerghaven, Spangsbjerghaven 91, Esbjerg, 6700
Folk Lovers er en folkduo bestående af Hanne og Niels-Jørgen Hvidberg.
Hanne spiller fløjter, bodhrán og synger, og Niels-Jørgen spiller guitar, banjo, bodhrán og synger.
Repertoiret er hentet fra den skotske og irske folkmusik iblandet danske numre samt egne numre.
Folk Lovers spiller en bred vifte af iørefaldende, smukke, bevægende, lystige, sjove, livlige og medrivende sange, hvor der er mulighed for at synge med på en del af de kendte og dejlige omkvæd .Det hele krydres med små anekdoter, korte fortællinger om sangene og tilsættes en enkelt “far-vits” eller 2.
Kort sagt: Folk Lovers garanterer en god oplevelse og god stemning.
Se mere:
https://folklovers.dk
https://www.facebook.com/FolkLoversMusic/

Morten Alfred & Vingården i Herstedvester Kirke
2024-02-06 19:00 - 20:30 | Herstedvester Kirke, Herstedvester Kirkevej 2, Herstedvester, 2620
Morten Alfred & Vingården – Ny akustisk musik fra Danmark
”Det talstærke publikums taktfaste bifald udløste et ekstranummer: ”Slottet”, der
indledtes i violinen med en smuk ballade, som saxofon og guitar gled ind i. En meget
sangbar melodi, lige til at nynne med på – og det gjorde publikum så sandelig, også i
den grad. En dejlig afslutning på en fornøjelig koncert.” – Helsingør Dagblad, aug.
2023 (Sthens Kirke)
I trioen Morten Alfred & Vingården skriver bandets medlemmer selv deres
materiale. De forarbejder og forædler såvel de lidt ældre og velmodnede melodier,
som de perlende friske og nyskrevne sange og kompositioner.
Efterfølgende deler de det færdige resultat med publikum til koncert og/eller til
dans. Musikken er ny, men tekster, melodier og rytmer er dybt inspirerede af den
traditionelle danske og nordiske musik.
Trioens instrumenter er sopran- og barytonsaxofon, violin, guitar, mundharmonika
og vokal, og musikken er præget af de medvirkende musikeres baggrund i genrer
som barok musik, kirkemusik, traditionel dansemusik, bryllupsmusik, verdensmusik
og meget mere.
Morten Alfred & Vingården besøger i 2023 og 2024 bl.a. Fannikerdagene i Nordby
på Fanø, Sthens Kirke i Helsingør, Musik over Præstø Fjord Festival i Tappernøje,
Kulturkøbmanden i Øster Assels, Thy Folkemusik, Musikhuset Metronomen på
Frederiksberg, Hillerød Folk Festival på Klaverfabrikken i Hillerød, og Zürich Folk Club
(Sweitz).

Dallahan (IE/SCO)
2024-02-06 19:30 - 23:00 | Baltoppen LIVE, Baltorpvej 20, Ballerup, 2750
Rutineret liveband med unikt lydbillede og stil
Dallahan har rødderne dybt forankret i den irske folkemusik, men bringer meget andet ind i bandets musik – skotsk musik, balkantoner, jazz, funk, pop og klassisk musik.
Resultatet er et unikt, farvestrålende og nærmest sømløst musikalsk kludetæppe. Et band, der tager publikum med på en musikalsk rejse fra stemningsfyldte transsylvanske sange til hårdtslående irsk dansemusik med funky rytmer – og alt det i ind mellem.
Dallahans første album, When the Day is on the Turn udkom i august 2014. Det blev rigtig godt modtaget af både anmeldere og publikum og blev året efter år nomineret til bedste album ved MG Alba Scots Trad Music Awards.
Nummeret “The Tartar Frigate” blev desuden kåret til årets instrumentalnummer ved LiveIreland Awards 2016.
Bandet udgav deres andet album, Matter of Time, i april 2016 – et album, der for alvor indkapsler den karakteristiske lyd og stil, som bandet har udviklet siden de startede. Albummet blev nomineret til Album of the Year ved Scots Trad Music Awards samme år.
Bandets album Smallworld fra 2018 viser for alvor bands skabende hovedkraft Jack Badcocks evner som sangskriver frem.
Med snart ti år på bagen har Dallahan etableret sig som et rutineret liveband, der med hvert album fortsætter at udvikle deres eget lydbillede og deres helt egen “world-folk” stil. Dette markeres tydeligt på deres fjerde album, “Speak of the Devil” fra juni 2023.
Line-up:
Jack Badcock (IE) – vokal, guitar
Ciarán Ryan (SCO) – banjo, mandolin, violin
Andrew Waite (SCO) – harmonika
Benedict Morris (SCO) – violin
“Individually they are five supremely talented musicians, but together they do that magic thing of being more than just the sum of the parts”
Folk Radio UK
150,-
Siddepladser på balkon
Skotsk/Irsk Musikscene
Menu kan tilkøbes (fra kl. 18:00): Sæson buffet: 180,-

Strib Vinter Festival
2024-02-09 19:30 - 2024-02-11 16:00 | Strib Skole v. Middelfart, Røjlemosevej, Middelfart, 5500, Danmark
“En varm oplevelse i en kold tid” – Hygge, varme, gensyn, overraskelser og en masse god musik.

Robert Burns Nigh
2024-02-10 18:00 - 23:30 | Halkær Kro og Kulturhus, Halkærvej 59, Nibe, 9240
Traditionen tro byder Halkær Kro Mad & Kulturhus velkommen til Robert Burns Night i 2024.
Der bliver som altid plads til fremragende mad, store digte, sækkepibe, dans, fortryllende musik på scenen og godt selskab – “what´s not to like!”.
PÅ SCENEN:
Rod Sinclair reciterer Robert Burns digte og spiller op til dans, Stig Bang Mortensen håndterer sækkepiben og skotske DALLAHAN runder aftenen af med deres uforlignelige musik.
MADEN:
Maden, en 3-retters middag, tilberedes af kroens glimrende kokke. Landets bedste haggis kommer direkte fra Slagteren på Kultorvet i København. En autentisk opskrift hentet fra Fraserburgh, nord for Aberdeen og fremstillet af danske, økologiske råvarer.
Første ret:
Spillet ind i salen af sækkepibe og proklamering af Robert Burns digt ’The Haggis’.
Skotsk Haggis med kartoffel/kålrabimos.
Hovedret:
Økosvin braiseret i mørkt øl fra Thisted bryghus, honning og timian.
Serveres med grillede gulerødder fra fælleden vendt med estragon og æbleeddike, ovnstegte kartofler fra fælleden, syltet græskar og en sauce lavet på braiseringslagen.
Alle grøntsager kommer fra Halkær fælled.
Dessert:
Græskarkage med fed fraiche fra Thise mejeri pisket med honning og crunch af karameliseret græskarkerner.
Det bliver med garanti en uforglemmelig aften på Halkær Kro!

Jensen, Bugge & Høirup på Harders i Svendborg
2024-02-13 20:00 - 22:00 | Harders, Svendborg, Møllergade 36, Svendborg, 5700
Traditionel og nykomponeret musik fra Danmark!
Harmonikaspiller Mette Kathrine Jensen, violinist Kristian Bugge og guitarist og sanger Morten Alfred Høirup, dyrker den traditionelle danske folkemusik, og de historier den fortæller, om nærhed, fællesskab og livets gang i øvrigt. Og så skriver de ny musik med rødder i traditionen, og udsyn til verden som den ser ud i dag på godt og ondt.
Ganske få har som dem besøgt så mange af de små øer og andre egne af Danmark, hvor folkemusikken og viserne stadig overleveres fra generation til generation. Det har gjort dem til såvel historiefortællere, som specialister i de mange forskellige musikalske dialekter indenfor den danske folkemusik, en viden og forståelse de udnytter til såvel koncerter som til dans.
Jensen, Bugge & Høirup krydrer instrumentalmusik og sange fra bl.a. Falster, Thy, Fanø og Læsø, med melodier som de selv komponerer, ganske i de gamle traditionsbæreres ånd.
Trioens medlemmer har i øvrigt modtaget adskillige Danish Music Awards for deres nytolkninger af den traditionelle musik, og sammen har de turneret og spillet i klubber, forsamlingshuse og på festivaler i Danmark, Tyskland, Norge,
Færøerne og Canada.
I sommeren 2015 udgav Jensen, Bugge & Høirup deres første trio-cd med titlen “Slid din tid”, som i efteråret 2015 hjembragte dem nomineringen til “Traditionsprisen”, ved Danish Music Awards Folk! Der udover har de indspillet to live-albums med den gamle dansk-amerikanske harmonikaspiller, fiddler og traditionsbærere Dwight Lamb.
Jensen, Bugge & Høirup er:
– Mette Kathrine Jensen Stærk: Harmonika & sang
– Kristian Bugge: Violin & sang
– Morten Alfred Høirup: Guitar & sang

Young Scots Trad Awards Winner Tour 2024
2024-02-20 19:30 - 23:00 | Baltoppen LIVE, Baltorpvej 20, Ballerup, 2750
Robbie Greig, Jack Badcock, Michael Biggins og Toby Shaer
Den nordvesttyske agent Petra Eisenburger fra bureauet Concert Connections sammensætter hvert år et band af tidligere vindere og finalister fra den skotske musikkonkurrence BBC Radio Scotland Young Trad Awards. Bandet turnerer i flere uger i Tyskland og Schweiz.
Den årlige Young Scots Trad Awards Winner Tour har glædet et støt voksende publikum med nye musikere siden 2018.
Nu kommer koncertkonceptet også til Danmark, når turneen gæster Baltoppen LIVE.
I 2024 vil Michael Biggins (klaver/harmonika), Jack Badcock (vokal, guitar) og Robbie Greig (violin), akkompagneret af guitaristen og fløjtevirtuosen Toby Shaer optræde som solister, indbyrdes i forskellige konstellationer og naturligvis sammen.
Line-up:
Michael Biggins – harmonika, klaver:
Kendt fra optrædener med Kendt fra The Ross Couper Band, The Canny Band, Trip, Northern Company og Irish Celtic – Spirit of Ireland Dance Show m.fl.
Jack Badcock – vokal, guitar:
Kendt fra optrædener med Dallahan, Siobhan Miller og The Yellow House All-Star Band m.fl.
Robbie Greig – violin:
Kendt fra optrædener med Room 5, Malinky, Paul McKenna Band og Tannara m.fl.
Toby Shaer – guitar og fløjter:
Kendt fra optrædener med John McCusker, Heidi Talbot, Mike McGoldrick, Cara Dillon, Sam Kelly’s Lost Boys, Katherine Priddy og The Yellow House All-Star Band m.fl.
50,-
Siddepladser på balkon
Skotsk/Irsk MusiksceneMenu kan tilkøbes (fra kl. 18:00):
Helstegt oksefilet med årstidens grønt, små ovnbagte kartofler og bearnaisesauce: 175,-

BRAGR
2024-02-22 19:30 - 20:30 | Skæring Kirke, Skæring Kirkevej 1-3, Egå, 8250
BRAGR – Lyden af skandinavien (bragr.dk)
Bandet giver den skandinaviske folkemusiktradition et nutidigt udtryk med både traditionelle melodier og egne kompositioner. Musikken fremstår brusende og frisk, arrangementerne er spændende og overraskende.
Perry Stenbäck: Nyckelharpa, guitar
Christine Dueholm: Loota Percussion trommesæt, vocal
Kristian Bisgaard: Klaver, harmonika, vocal
Jesper Frost Bylling: Bas, vocal

Vinterbal med Køge Spillemandsforening
2024-02-23 19:30 - 23:00 | Teaterbygningen, Køge, Bag Haverne 1, Køge, 4600
Køge Spillemandsforening holder ÅbentHus, hvor foreningens forskellige grupper underholder med spil til dans og med sang.

BRAGR
2024-02-27 19:30 - 21:30 | Gimle, Roskilde, Helligkorsvej 2, Roskilde, 4000

En:1 Duo – Fyraftenskoncert
2024-02-29 16:15 - 17:00 | Vor Frue kirke, Svendborg, Frue Kirkestræde 4, Svendborg, 5700
Duoen blev dannet i 2017. Efter mange års erfaring som instrumentalister inden for forskellige folkemusiktraditioner trak den nordiske musik, og duoen blev til med det formål at udforske den skandinaviske musik og nøgleharpens muligheder i en moderne kontekst.
Repertoiret dækker over traditionsmusik fra Sverige, folkedansemelodier fra Frankrig og egne kompositioner som fortolkninger af den nordiske tradition samt ind i mellem et par numre fra det klassiske repertoire, som også egner sig smukt for denne unikke instrument-sammensætning.
Duoens klang er farvet af nøgleharpens specielle resonans brugt som pensel på guitarens velkendte bagtæppe i en blanding af kendt og fremmed på samme tid. Det nordiske tonesprogs melankoli og inderlighed bliver blandet med det energiske og mere rå, som forbinder det gamle med det nye.
Carina og Thomas spiller med stort nærvær og indlevelse og har i løbet af kort tid manifesteret sig smukt på den nordiske folkemusikscene. De har spillet koncerter og festivaler over hele landet og deltaget i internationale konferencer om folkemusik som repræsentant for Danmark.
https://www.entilenduo.dk

Back to the Roots Festival 2024
2024-03-01 16:00 - 2024-03-02 23:30 | Back to the Roots Festival, Rinkenæs Skole Stenvej 10, Rinkenæs, Gråsten, 6300
På Back to the Roots Festival plakaten er der allerede “Inver”, “Grassolin”, “Singers in a Round” med Perry Stenbäck som vært, “The Back to the Roots Session Band” med musikere der spiller på festivalen, “Spillelyst”, “Dot.”, “Torp & Wickmann”, “Tim Lothar” og mange flere på programmet.
Billetter via www.bttr.dk

Bal med FUG
2024-03-01 19:30 - 22:30 | Kulturmaskinen Odense, Farvergården 7, Odense, 5000
FUG= Folkemusik Uden Grænse. Et ungt dansk balband, der er kendt for sit raske tempo og energiske groove. FUG spiller kendte dansemelodier fra Danmark, krydret med enkelte egne kompositioner og med en god blanding af violin, bas, guitar og harmonika har bandet en fantastisk sound. Bandet har eksisteret siden april 2011 og har siden spillet til en række arrangementer rundt i landet.
FUG består af: Nanna Søndergaard Larsen – Violin, Nathasja Vosgerau Hansen – Violin, Frederik Engedal Smidt – Guitar, Simon Busk Andersen – Bas, Christian Albertsen – Harmonika. er støttet økonomisk af Odense Kulturudvalg og Statens Kunstfond. Entré 100 kr., dog kun 50 kr. for unge under 25 år, folk med tilknytning til Aftenskolen 17:48, Grønland og medlemmer af Folkemusiklauget Fynboerne.

Dobbeltbal 2024 i Guldaldersalen i Roskilde
2024-03-02 19:30 - 23:00 | Hotel Prindsen,, Algade 13, Roskilde, 4000
Dobbeltbal med Jæ Sweevers og Mads Hansens Kapel i Guldaldersalen på Hotel Prindsen
Forrygende danseaften
Kurser i Sønderhoningdans og Sønderhoningspil. Se mere på Hjemmeside: https://lirumlarum.dk/arrangementer/
